Irski nacionalizam
Irski nacionalizam je politička ideologija prema kojoj Irci kao etnička grupa ujedno predstavljaju i naciju. Budući da većina Iraca živi izvan matične zemlje (SAD, UK, Australija) i da većina stanovništva otoka Irske ne govori irskim već engleskim jezikom, ova ideologija specifična je u odnosu na evropske i druge nacionalizme time što se u fokus ne stavlja kompletna etnija ili jezik već teritorij otoka Irske. Važne komponente identiteta su historija, kultura i religija, konkretno katoličanstvo, iako nacionalista ima i među irskim protestantima. Historijski, irski nacionalizam usko je vezan uz surpostavljanje politici Ujedinjenog Kraljevstva, jedine države s kojom je Irska bila u užoj političkoj interakciji. Ideologija je danas uglavnom koncentrirana oko republikanizma odnosno ideje za zbližavanjem Republike Irske i Sjeverne Irske. Manje dominantne struje su keltski nacionalizam (ili pankeltstvo) koji promovira nezavisnost, blisku kooperaciju ili ujedinjenje keltskih nacija, te drugi radikalni pokreti. Politički kontrapod irskom nacionalizmu je unionizam koji se zalaže za očuvanje državnopravnih veza cijelog otoka ili nekog njegovog dijela s Velikom Britanijom.

Literatura 

  
  
  

 
Nacionalizam
Nacionalizam po državama ili regijama